കാബൂളിലെ ആശുപത്രിയില് സ്ഫോടനം 19 മരണമെന്ന് റിപ്പോര്ട്ടുകള് Latest അഫ്ഗാനിസ്ഥാനില് കാബൂളിലെ സൈനിക ഹോസ്പിറ്റലില് ഉണ്ടായ അക്രമത്തില് 19 പേരെങ്കിലും മരിച്ചതായും 50 പേര്ക്കെങ്കിലും പരുക്കേറ്റതായും മാധ്യമങ്ങള് റിപ്പോര്ട്ട് ചെയ്തു. ആശുപത്രിയുടെ പ്രവേശന കവാടത്തിനു സമീപം രണ്ടു ബോംബ് സ്ഫോടനങ്ങളാണ് ആദ്യം ഉണ്ടായത്. പിന്നാലെ ആശുപത്രിക്കുള്ളില് വെടിവയ്പ് ഉണ്ടായതായി ദൃക്സാക്ഷികളും താലിബാനും പറഞ്ഞു. 19 പേര് മരിച്ചെന്നും പരുക്കേറ്റ 50 പേരെ കാബൂളിലെ വിവിധ ആശുപത്രികളില് പ്രവേശിപ്പിച്ചതായും അഫ്ഗാന് വിദേശകാര്യ മന്ത്രാലയ വൃത്തങ്ങള് വാര്ത്താ ഏജന്സിയായ എഎഫ്പിയോടു പറഞ്ഞു. ആക്രമണത്തിന്റെ ഉത്തരവാദിത്തം ആരും ഏറ്റെടുത്തിട്ടില്ല. പരുക്കേറ്റ അഫ്ഗാന് സുരക്ഷാ ഭടന്മാരെയും താലിബാന് പോരാളികളെയും ചികിത്സിക്കുന്ന ആശുപത്രിയിലാണ് അക്രമം ഉണ്ടായത്. 2017ല് ഇതേ ആശുപത്രിയില് ഉണ്ടായ അക്രമത്തില് 30 പേര് മരിച്ചിരുന്നു. English Summary : explosion gunfire heard near military hospital in kabul reports